Id-Deputat Nazzjonalista David Thake talab lill-Kummissarju għall-Istandards fil-Ħajja Pubblika George Hyzler biex jinvestiga l-każ tat-taxxa VAT li allegatament ma tħallsitx mill-kumpanija tiegħu. Skont rapport ta' The Times of Malta, il-kumpanija 'Vanilla Telecoms', li ċ-Ċerperson tagħha huwa Thake, għandha tħallas madwar €270,000 f'taxxa tal-VAT li għadha ma tħallsitx. BonġuGħadni kemm ktibt lill-Kummissarju għall-iStandards fil-Ħajja Pubblika biex nitolbu jinvestiga l-kaz.Għażiż Dr… Posted by David Thake on Thursday, December 30, 2021 Fuq il-paġna uffiċjali tiegħu fuq Facebook, qal li "qiegħed formalment nitolbok li tinvestiga dan il-każ biex jiġi żgurat li ma nkisru l-ebda standards ta' etika," kiteb Thake fl-ittra tiegħu lil- Hyzler. Hu wiegħed li dejjem se jkun disponibbli għalih biex jispjega dak li hemm bżonn u jipprovdi d-dokumenti meħtieġa. Thake kien f'kuntatt dirett mad-Dipartiment tat-Taxxi Interni (IRD) biex jintlaħaq ftehim ħalli jitħallsu t-taxxi meħtieġa. Hu kkonferma li €233,315 mill-kont huwa relatat mal-VAT filwaqt li l-bqija huma miżati u interess. Madanakollu, hu żied li l-ammont huwa eqreb lejn l-€174,000 għaliex qed jibbenifika minn miżuri dedikati għan-negozji li ddaħħlu waqt il-pandemija. Thake kkonferma li l-kumpanija dejjem ħadmet kif suppost fuq il-VAT u għamilha ċara li dan mhuwiex każ ta' evażjoni tat-taxxa. Wara illi rċevejt numru ta' mistoqsijiet mingħand il-gazzetta The Times ofMalta, dwar hlasijiet ta' taxxa fuq il-valur… Posted by David Thake on Wednesday, December 29, 2021 Dan huwa test ieħor għal Bernard Grech – PL B'referenza għall-artiklu ta' The Times of Malta, il-Partit Laburista qal li dan huwa test ieħor għall-Kap tal-Partit Nazzjonalista Bernard Grech għaliex issa għandu każ ċar ta' evażjoni tat-taxxa quddiemu. Fi stqarrija, il-partit saħaq li Thake ġabar il-VAT mingħand il-klijenti u minflok ħallashom kif suppost, żammhom hu. Filwaqt li l-uffiċjali ta' kumpanija għandhom jinżammu responsabbli għall-VAT li ma jitħallasx, li kumpanija jkollha arretrati tat-taxxa mhuwiex l-istess bħal ħasil ta' flus. L-evażjoni tat-taxxa tikkonċerna attentat illegali biex, b'mod jew ieħor, kumpanija jew individwu ma jħallsux it-taxxa. Dan l-att jinkludi ħafna drabi l-esklużjoni tal-assi biex l-entità tipprova tħallas inqas taxxa milli suppost. Eżempji jinkludu d-dikjarazzjoni ta' inqas dħul jew profitt jew tkabbar kemm tnaqqsitlek taxxa minn xi skema jew ftehim. "Kulħadd jifhem li Bernard Grech se jibqa' jkollu problema ta' kredibbiltà għax hu nnifsu evada t-taxxa kontinwament sakemm aċċetta li jitqiegħed Kap tal-Partit Nazzjonalista," allega l-PL. Fl-2020: Filmat: Grech b'apoloġija fuq il-ħlas tat-taxxa imma "jifhem għaliex qed jiġri hekk" Huma qalu li hu m'għandux jaċċetta l-iskużi ta' Thake u appellaw lill-awtoritajiet biex jieħdu dan il-każ bl-akbar serjetà. Dak li għamel Thake kien imħeġġeġ minn Abela stess – PN B'risposta għal din l-istqarrija, il-Partit Nazzjonalista sostna li dak li għamlet il-kumpanija ta' Thake kien imħeġġeġ mill-Gvern tal-Prim Ministru Robert Abela. "Id-differiment ta' ħlas ta' taxxa dikjarata sabiex jingħata nifs lin-negozji li għandhom diffikultajiet u anke biex iħarsu lill-impjegati tagħhom," spjega l-partit. Il-PN mexa fuq kif Abela pprova jħalli lill-MP Laburista Ian Castaldi Paris jevita l-konsegwenzi li jkun investigat mill-awtoritajiet tat-taxxa. Aqra aktar: L-MP Ian Castaldi Paris jaf ikollu jħallas €100,000 f'taxxa – rapporti Huma tkellmu fuq kif dan huwa każ ieħor ta' MP Nazzjonalista li qed jiġi akkużat b'mod żbaljat mill-Pulizija minkejja l-fatt li hu dejjem ħallas it-taxxa. Qalu li Abela jrid jipproteġi l-kriminali u joħloq "liġi għall-allat u liġi oħra għall-annimali" biex lis-sidien ta' negozji żgħar jakkużahom b'ħasil ta' flus għal diskrepanzi żgħar. Il-PN sostna li jekk Abela jrid juri li għadu kredibbli, għandu jippubblika d-dħul tiegħu tal-2016 talli għadu m'għamilx hekk u jiżgura li l-propjetajiet u d-dgħajjes kollha huma ddikjarati kif suppost. Grech qed jinżamm ostaġġ ta' Thake u Azzopardi – PL B'risposta oħra, il-PL allega li Grech ħareġ għonqu għal Thake għaliex qed jinżamm ostaġġ mill-MPs Jason Azzopardi u Thake stess. "Jidher hu, jiddeċiedu huma". Huma qalu li l-Kap tal-PN huwa parti mill-klikka li neħħiet lill-eks Kap tal-partit Adrian Delia u hu stess huwa ħati li ma ħallasx it-taxxa. "Minkejja li ħallas it-taxxa biss għax ħareġ għall-politika sa ftit ilu kellu l-wiċċ imur fuq in-NET u tkaża u tkellem fit-tul dwar allegat ammont ta’ taxxa mhux imħallas fl-istess ammont li semmiet it-Times of Malta llum," ikkonkluda l-PL. Fl-aħħar risposta għal dan, il-Partit Nazzjonalista sostna li Abela qed jibqa’ jinsisti li ma jippubblikax id-dħul tiegħu u ma jridx jiddikjara id-dgħajjes u l-propjetajiet tiegħu. .td_uid_3_61d2e8f5a3c56_rand.td-a-rec-img{text-align:left}.td_uid_3_61d2e8f5a3c56_rand.td-a-rec-img img{margin:0 auto 0 0}